האם מאור מליקסון פספס את הזדמנות חייו, כשבחר שלא לייצג את נבחרת פולין? לאחרונה בתקשורת הפולנית פירסמו כתבה בה ניסו לגולל מה באמת קרה באותו אירוע. המקומונים המקומיים טענו שהאופציה של כוכב הפועל ב"ש, בשעתו, לשחק עבור הפולנים היתה קרובה מאי פעם. בכתבה שהתפרסמה מצוטט סוכנו של מליקסון באותה תקופה, דודו דהאן שאומר: "אם מליקסון היה משחק ביורו 2012 (אותו פולין אירחה ביחד עם אוקראינה), הוא היה היום בספרד או באנגליה".
מי שניסה לשכנע את מליקסון להצטרף לנבחרת הפולנית, היה מאמנו באותה תקופה, פרנסיצ'ק שמודה. שמודה ומליקסון זכו יחד באליפות הליגה המקומית עם ויסלה קראקוב (עונת 2010/11), והוא הפעיל גורם אחר בהתאחדות הפולנית, מיכאל ליסטקביץ, שבעבר הצליח לשכנע שחקנים כמו רוג'ר גריירו ועמנואל אוליסדבה לבחור בנבחרת הפולנית על פני ארץ המוצא.
בספטמבר של אותה שנה הסיפור התפוצץ, לאחר שפורסם בתקשורת המקומית כי מאור העדיף לשחק בנבחרת ישראל. אחרי הטוויסט בעלילה והוויתור של מליקסון לשחק עבור פולין, התפרסמה הודעת SMS של מליקסון לאנשי הנבחרת המקומית, לפיה הוא "ישחק עבור פולין".
"מאוד רצינו שזה יקרה", אמר דהאן לאתר האינטרנט הפולני "Onet", "אבל ההורים שלו פחדו מהתגובה של הקהל הישראלי. גם הוא (מליקסון) חשש מההשלכות של כזה מהלך". כזכור, כאשר האפשרות פורסמה בתקשורת הישראלית התחוללה סערה, ואחרי לחצים אדירים על השחקן, הוא ויתר על ההזדמנות וזומן לסגל נבחרת ישראל במוקדמות היורו נגד מלטה.
איך הקריירה של מליקסון הייתה מתפתחת לו היה בוחר בפולין? אולי במשחקי יורו ובמונדיאל, אבל מליקסון כמו מליקסון, הלך עם הלב והעדיף את נבחרת ישראל.
"אל תצלמו, הם ישיגו את התמונות והכל ייגמר": מי מנסה להסתיר את האמת על שריפות הענק?